বীরভূমের রামপুরহাট শহর। শহরের প্রাণকেন্দ্র বলতে পাঁচমাথা মোড়, বাসস্টপেজ, লোটাস প্রেস, ভারশালা মোড়, কামারপট্টি মোড়-সহ আরও কয়েকটি জায়গা। অলি গলি তো দূরে থাক, খাস শহরের বুকে নেই একটিও শৌচালয়। দেশের বিভিন্ন রাজ্য কেন্দ্রের স্বচ্ছ ভারত অভিযানে শৌচালয় তৈরি হচ্ছে।নির্মল বাংলা গড়তে বিভিন্ন খাতে কোটি কোটি টাকা বরাদ্দ করছে রাজ্য সরকার। রামপুরহাট শহরকে গ্রিন সিটি তৈরি করতে বিভিন্ন উন্নয়নমূলক পদক্ষেপও নেওয়া হয়েছে। ছ'মাস আগে শহরে দু'টি বায়ো টয়লেট বসানো হলেও পরিকল্পনার অভাবে তাও অব্যবহৃত। তাই পথচলতি মানুষ পড়ছেন সমস্যায়। শহরে ছড়াচ্ছে দূষণ।